Vážení rodičia,

vzhľadom na ukončenie volebného obdobia  Rady školy (január 2020) sa dňa 11.12.2019 uskutočnia voľby do Rady školy na ďalšie štvorročné obdobie. Za rodičov základnej školy – traja zástupcovia.

Z tohto dôvodu sa obraciam na Vás so žiadosťou o vyjadrenie sa, či máte záujem kandidovať do Rady školy ako člen, ktorý zastupuje rodičov základnej školy. Zo záujemcov potom vytvoríme listinu kandidátov a predložíme oprávneným voličom (rodičom základnej školy) k voľbám dňa 11.12.2019.

Svoj záujem o prácu v Rade školy môžete vyjadriť písomne mailom na adresu partelova@sibirska.sk, ústne na sekretariáte školy alebo písomne, zapísaním sa na oznam o kandidátoch, ktorý bude 28.11. 2019 zverejnený pri vrátnici školy, prípadne telefonicky na tel. čísle 02/44253786 do 9.12.2019do 12:00 hod.

Rada školy je poradný orgán riaditeľa školy. Zasadá 4x do roka približne o 17tej hod. v priestoroch školy (štatút a info. sú zverejnené na webovom sídle školy [www.sibirska.sk](http://www.sibirska.sk) v oddelení Rada školy)

Záujemca o kandidatúru do Rady školy uvedie svoje meno, priezvisko, emailový prípadne telefonický kontakt. Taktiež, z dôvodu spracovania jeho osobných údajov na kandidátke, udelí súhlas s uvedením svojich osobných údajov v rozsahu meno, priezvisko na kandidátke.

**Vzor**

*Pán/pani............................................ rodič žiaka..... triedy mám záujem kandidovať za člena Rady školy za rodičov základnej školy. Dávam súhlas na zverejnenie svojich osobných údajov v rozsahu meno, priezvisko na účel zverejnenia na kandidátskej listine a na zverejnenie výsledkov volieb.*

*Kontakt: email: .......................................................... prípadne tel. číslo: ...........................................*

*V...................................dňa...................... .............................................................*

 *podpis*